PIRMAS MODULIS. NUO TAUTOS SUSIRINKIMO IKI EUROPOS PARLAMENTO

Integravimas į mokomuosius dalykus: 2–3 pamokos. Rekomenduojama integruoti į pilietiškumo pagrindų ir istorijos pamokas galima įtraukti į geografijos, matematikos ir užsienio kalbų pamokas.

Tikslas: parodyti Europos demokratijos ir parlamentarizmo ištakas. Įvardyti šiuolaikinės demokratijos principus ir jos reikšmę europinio identiteto formavimuisi bei įtaką ES gyvenime, parodyti Europos Parlamento veikimo ir sudarymo principus, įvertinti jo reikšmę politiniam ES gyvenimui.

Modulio struktūra:

|  |  |
| --- | --- |
| Įvadinė pamoka (pasirinktinai). Visos socialinių ir humanitarinių mokslų pamokos. | Europos Sąjungos (ES) ištakos ir raida. ES šalys narės. |
| 1 pamoka. Istorijos ir pilietiškumo pagrindų pamokos. | Demokratijos principai. Demokratijos  privalumai ir trūkumai. |
| 2 pamoka. Istorijos ir pilietiškumo pagrindų pamokos. | Demokratijos raida (nuo tiesioginės iki atstovaujamosios demokratijos) Rinkimų sistemos. Parlamentarizmas. Valdžios atskaitomybė piliečiams.  Europos Parlamento (EP) sandara ir rinkimų sistema. |

PLANAS

**Priemonės**: multimedija (projektorius, ekranas, kompiuteris), dalomoji medžiaga, spalvoti rutuliukai arba pupos.

|  |
| --- |
| **Mokymosi uždaviniai:**   * Gilinti žinias apie ES, jos ištakas ir raidą, ES demokratijos principus. * Išsiaiškinti Europos Parlamento vaidmenį, jo sandarą ir rinkimų sistemą. * Įvertinti  dalyvavimo svarbą  Europos politiniame gyvenime, ypač Europos Parlamento rinkimuose.. * Stiprinti europinę tapatybę, ugdyti aktyvaus pilietiškumo kompetencijas. |

|  |  |  |  |
| --- | --- | --- | --- |
| **Etapai** | **Veikla** | **Metodai** | **Priemonės / priedai** |
| **ĮVADINĖ PAMOKA (pasirinktinai)** | | | |
| **Temos atskleidimas** | Trumpa Europos istorijos ir ES raidos apžvalga. | *PowerPoint* pristatymas | Pristatymas „Europos Sąjunga“ |
| **Įtvirtinimas** | **Praktinės užduotys (pasirinktinai)**  1. Mokiniai pildo lentelę apie ES šalis nares (dydis, gyventojų skaičius, valiuta, sostinė, simboliai), trumpai aptaria surinktus duomenis, lygindami ES šalis. Pavyzdiniai klausimai: - Kurios ES šalys yra didžiausios pagal plotą; pagal gyventojų skaičių? Kurios mažiausios?  - Kodėl šalys nusprendė vienytis po Antrojo pasaulinio karo?  - Kodėl anglis ir plienas tapo vienijimosi proceso pagrindu?  - Kiek ES šalių ir kurios yra įsivedusios eurą?    2. Užduotis „Pažink šalį pagal vėliavą“.Mokiniai nurodo ES valstybes ir jų sostines pagal šalių vėliavas. Užduotį galima atlikti atspausdintose lentelėse (žr. priedą) arba rodant ekrane. Papildomos informacijos galima rasti: <http://flagpedia.net/organization/eu>.  3. Užduotis „ES kalbų žodynas“. Mokiniai pildo lentelę ir lygina įvairių kalbų žodžius. Mokytojas akcentuoja daugiakalbystę – vieną iš ES vertybių. Mokiniai išsiaiškina, kodėl yra 24 oficialiosios ES kalbos, t. y. kodėl kalbų yra mažiau nei šalių narių. | Informacijos internete paieška. Individualus darbas arba darbas grupėmis  Darbas bendroje grupėje  Informacijos internete paieška. Individualus darbas arba darbas grupėmis | Užduotis „Informacija apie ES šalis nares“  Užduotis „ES šalių vėliavos“   Užduotis „ES kalbų žodynas“ |

|  |  |  |  |
| --- | --- | --- | --- |
| **1 PAMOKA (3 pamokų variantai)** | | | |
| **Sužadinimas** | Mokiniams užduodamas klausimas: *Kaip aš suprantu, kas yra Europa?* Mokytojas padeda mokiniams išsiaiškinti demokratijos sampratą. | Minčių lietus |  |
| **Demokratijos ištakos**  **Temos atskleidimas**  **Įtvirtinimas** | Graikijoje atsiranda demokratija, įsigali įstatymų viršenybės principas – du kertiniai šiuolaikinės visuomenės egzistavimo principai. Atsiranda valstybės valdymo menas – politika.  Galima veikla: Sokrato apologijos skaitymas.  Atsisakęs bėgti iš kalėjimo, Sokratas įstatymų viršenybės principą iškelia aukščiau savo gyvybės.  Ar galima pavadinti Sokratą – pirmuoju europiečių? | Minčių lietus  Teksto suvokimas  Diskusija | Priedas „Sokrato apologija“, [visas tekstas](http://www.šaltiniai.info/files/literatura/LB00/Platonas._Sokrato_apologija.LB3900.pdf) |
| **Demokratijos principai**  **Temos atskleidimas**  **Įtvirtinimas** | Demokratijos principų laikymasis – svarbiausias narystės ES kriterijus.  Demokratijos principai apima žodžio, saviraiškos, žiniasklaidos, susirinkimų laisves. Svarbiausia – reguliarūs, laisvi rinkimai, slaptas balsavimas, pliuralizmas ir nevaržoma opozicijos veikla, cenzūros nebuvimas.  Paaiškinamas demokratijos indeksas (žr. priedą), atskleidžiantis pagrindinius demokratiškumo matavimo kriterijus.  Praktinės užduotys:  1. Mokiniai aptaria Lietuvos rodiklius ir lygina juos su kitų ES (ir ne ES) šalių rodikliais. Lyginti galima Vakarų ir Rytų Europos šalis.  2. Mokiniai aptaria ES ir ne ES šalių rodiklių skirtumus, pateikia savo nuomonę, kas lemia, jog ES šalys turi aukštesnį demokratiškumo indeksą? | *PowerPoint* pristatymas  Informacijos paieška, individualus darbas arba darbas grupėmis | Pristatymas „Demokratija“ (I dalis, 1–8 skaidrės)    Priedas „Demokratijos indeksas“ |
| **Demokratijos privalumai ir trūkumai**  **Temos atskleidimas**  **Įtvirtinimas** | Trumpa demokratinių ir totalitarinių režimų apžvalga. Demokratijos privalumai ir trūkumai: demokratija užtikrina žodžio laisvę, todėl susidaro sąlygos atsirasti pliuralizmui ir opozicijai. Grėsmės demokratijai:trečiųjų šalių kišimasis, poveikis rinkimų rezultatams (JAV rinkimų pavyzdys), politinių jėgų finansavimas iš užsienio (Marine Le Pen pavyzdys).  **Užduotis:** Demokratinių ir totalitarinių režimų palyginimas (žr. priedą). | *PowerPoint* pristatymas  Palyginimas | Pristatymas „Demokratija“ (II dalis, 9–17 skaidrės)  Lentelė „Demokratijos privalumai ir trūkumai“ Užduotis „Demokratinių ir totalitarinių režimų bruožai“ |
|

|  |  |  |  |
| --- | --- | --- | --- |
| **2 PAMOKA** | | | |
| **Temos atskleidimas** | **Demokratija** – kertinis europiečių santykių su valstybe akmuo. Trumpai pristatomos demokratijos formos, aptariami rinkimai. Parodomi skirtumai tarp klasikinės tiesioginės demokratijos ir šiuolaikinės atstovaujamosios demokratijos (žr. priedą).  **Parlamentarizmas**  *Žodžio parlamentas kilmė (pranc. parler – kalbėti). Pirmasis pasaulio parlamentas (Altingas, Islandija). Nacionaliniai parlamentai (struktūra, pavadinimai). Europos Parlamento įsteigimas.*  *Europos Parlamentas* – mūsų visų teisė priimti sprendimus. Paaiškinama, kaip Europos Parlamentas veikia, kaip renkamas ir sudaromas, trumpai pristatomos politinės grupės. | *PowerPoint* pristatymas | Lentelė „Demokratijos formos“  Pristatymas „Parlamentarizmas“ |
| **Įtvirtinimas: 3 variantai**  Galima atlikti geografijos ir matematikos pamokose | **1. Rinkimų simuliacija**  Pateikiamos paralelės tarp šiandieninio ir antikos laikų balsavimo bei sprendimų priėmimo principų (sprendimas priimamas burtų keliu arba daugumos ir konsensuso principu). Mokiniai surengia antikinius ir šiuolaikinius rinkimus, panaudodami burtų akmenukus (pupas) ir rinkimų biuletenius.  Paaiškinama, kad antikoje viską lėmė atsitiktinumas, o šiais laikais esminį vaidmenį atlieka rinkėjų nuomonė ir jų apsisprendimas. Akcentuojama sąmoningo sprendimo, už ką balsuoji, svarba – tai ne tik teisė, bet ir pareiga.  Mokytojas daro išvadą: būti išrinktam reiškia pareigą ir tarnavimą žmonėms, o ne privilegiją.  **2. Valdžios atskaitomybė ir atvirumas**  Demokratinės visuomenės idealas – valdžios atskaitomybė ir prieinamumas, atvirumas žmonėms. Galimybė bendrauti su išrinktaisiais atstovais, pvz.: <https://www.facebook.com/PresidentEP>  **Praktinės užduotys:**  Surasti ir peržiūrėti Lietuvos Europos Parlamento narių *Facebook* paskyras, įvertinti, ar jie aktyviai bendrauja su žmonėmis. Sugalvoti klausimą Europos Parlamento nariui ir aptarti jį klasėje.  **3. 28 šalys – vienas parlamentas**  Mokiniams pateikiama medžiaga. Individualiai arba grupėmis mokiniai surenka duomenis apie EP rinkimų taisykles šalyse narėse (pagal šalis arba požymius): EP narių skaičių, kandidato amžiaus cenzą, rinkimų slenkstį, balsavimo amžių, ar balsavimas privalomas (žr. priedus).  Mokiniai užpildo lentelę apie konkrečią šalį. Pabaigoje mokiniai gali sustoti grupėmis pagal konkrečius aspektus, kuriuos nurodo mokytojas (*pavyzdžiui, pagal galimų kandidatų į EP rinkimus amžių*).  Užpildžius lentelę galimos papildomos **užduotys:**   1. Padaryti lyginamąją EP narių skaičiaus diagramą. Apskaičiuoti EP narių ir gyventojų skaičiaus santykį. Kuriose šalyse vienas parlamentaras atstovauja daugiausia / mažiausia rinkėjų? 2. Sugrupuoti EP narius pagal regionus (Vakarų Europa, Pietų Europa ir pan.) ir sukurti skritulines diagramas, palyginti, kokie regionai atstovaujami gausiausiai. | Rinkimų simuliacija    Individualus darbas arba darbas grupėmis  Individualus darbas arba darbas grupėms  Individualus darbas arba darbas grupėmis | Priedas „Rinkimų simuliacija“      Priedas „Rinkimų sistema“ (lietuvių kalba [ir anglų kalba](http://www.europarl.europa.eu/eplibrary/InfoGraphic-2014-European-elections-national-rules.pdf))  Užduotis „EP rinkimai“ |
|
|
| **Modulio įtvirtinimas** | Žinioms patikrinti ir įtvirtinti surengti protų mūšį. |  | Protų mūšis „Europa“  arba <https://kahoot.it/#/> |

**Papildoma medžiaga mokytojui:**

1. [Danijos Karalystės Europos reikalų ministro Nicolai Wammen paskaita „Kopenhagos kriterijai ir Europos ateitis", 2013](https://www.youtube.com/watch?v=deztVKFEPyQ) (anglų kalba)
2. [ES steigėjų portretai](http://bookshop.europa.eu/lt/es-steig-jai-pbNA3213068/downloads/NA-32-13-068-LT-C/NA3213068LTC_002.pdf;pgid=y8dIS7GUWMdSR0EAlMEUUsWb00001Cdt5Ziy;sid=xVsnGY7M3sMnBdxWBPm5vuzpZ5hbSSwPuQs=?FileName=NA3213068LTC_002.pdf&SKU=NA3213068LTC_PDF&CatalogueNumber=NA-32-13-068-LT-C) (leidinys atsisiunčiamas)
3. [Filmukas apie vieną ES kūrėjų R. Šumaną](https://www.europarltv.europa.eu/lt/programme/others/eureka-schuman-father-of-europe)
4. [Pirmasis plėtros etapas](http://europa.eu/european-union/about-eu/history_lt)
5. [Apžvalga, skirta savarankiškam mokinių darbui](http://www.nationsonline.org/oneworld/europe_map.htm)
6. [Apžvalginis filmukas apie ES geografijos aspektus](https://www.youtube.com/watch?v=O37yJBFRrfg)[.](https://www.youtube.com/watch?v=3AYGWfZVvVU)